E e l n õ u

**MULGI VALLAVOLIKOGU**

M Ä Ä R U S

Karksi-Nuia 27. september 2022 nr

**Vältimatu sotsiaalabi ja täiendavate vajaduspõhiste**

 **sotsiaalteenuste kord Mulgi vallas**

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ja sotsiaalhoolekande seaduse **§ 8 ja § 14 lõike 1 alusel**

**§ 1. Vältimatu sotsiaalabi eesmärk ja abi andmise alused**

(1) Vältimatu sotsiaalabiga võimaldatakse piisavate elatusvahenditeta isiku olukorrale vastavad hädavajalikud sotsiaalhoolekandelised abinõud, mis tagavad isikule vähemalt toidu, riietuse ja ajutise peavarju.

(2) Vältimatut sotsiaalabi osutatakse elatusvahendite kaotuse või puudumise tõttu isikule:

1) kelle tegelik Eesti rahvastikuregistri järgne elukoht on Mulgi vallas;

2) kes viibib Mulgi vallas, kuid kelle elukoht ei asu Mulgi vallas. Sel juhul kooskõlastatakse abi andmine isiku elukohajärgse valla- või linnavalitsusega;

3) kelle elukohta ei saa kindlaks määrata;

4) kes on vabanenud kinnipidamiskohast ja kes elas viimati Mulgi vallas;

5) kes on välismaalane ja kes abi vajamise ajal asub ajutiselt Mulgi valla haldusterritooriumil.

(3) Vältimatu sotsiaalabi saamiseks peab isik esitama ametiasutusele andmed, mis on vajalikud vältimatu sotsiaalabi saamiseks.

(4) Vältimatut sotsiaalabi osutavad isikule vallavalitsuse määratud või volitatud isikud või asutused seni, kuni abi vajaja ei ole enam elatusvahendite kaotuse või puudumise tõttu sotsiaalselt abitus olukorras.

(5) Vältimatu sotsiaalabi teenuste osutamise kulud kantakse Mulgi valla eelarvest ja on isikule ajaliselt ja koguseliselt piiritletud ning tasuta.

(6) Kui isik soovib vältimatu sotsiaalabi teenuseid kasutada kauem kui käesolevas korras määratletud, tasub isik teenuse osutamise kulud vastavalt tegelikele kulutustele temale teenuse osutamisel või kehtestatud hinnakirjale ja temale osutatavat teenust ei käsitleta enam vältimatu sotsiaalabina.

(5) Vältimatu sotsiaalabi andmisest keeldumise otsus tehakse isikule teatavaks kirjalikus vormis 10 tööpäeva jooksul arvates otsuse tegemise päevast.

**§ 2. Täiendavate vajaduspõhiste sotsiaalteenuste eesmärk ja teenuste määramine**

(1) Täiendavate vajaduspõhiste sotsiaalteenuste eesmärk on osutada abivajajatele erinevaid teenuseid, mis lähtuvad isikute tegelikest vajadustest.

(2) Vallavalitsus võib korraldada isikule muu teenuse (psühholoogiline nõustamine; perenõustamine; kriisiabi sh laste leinalaagris osalemine; tugirühmades ja tugiprogrammides osalemine; rehabilitatsioonteenusel osalemine; erihoolekandeteenusel osalemine; toiduabi; viipekeele tõlketeenus ja muud toetavad teenused) osutamise, lähtudes isiku kõrvalabi vajadusest.

(3) Isikule teenuse määramisel lähtutakse käesoleva määruse § 1 lõike 2 sätestatust.

(4) Teenuste osutamisel arvestatakse vallaeelarves nimetatud otstarbeks ettenähtud vahenditega.

(6) Täiendavate vajaduspõhiste sotsiaalteenuste osutamise kohta halduslepingu sõlmimisel määratakse lepingus muuhulgas kindlaks teenuse kirjeldus, üldised juhised ja finantseerimine.

**§ 3. Tasu täiendavate vajaduspõhiste sotsiaalteenuste eest**

Täiendavate vajaduspõhiste sotsiaalteenuste ees tasu ei võeta.

**§ 4. Määruse rakendamine**

(1) Kuni määruse jõustumiseni sõlmitud lepingud kehtivad kuni lepingu tähtaja lõpuni.

(2) Määrus jõustub kolmandal päeval peale Riigi Teatajas avalikustamist.

Arvo Maling

Volikogu esimees